QB50p2
QB50p2 (zināms arī kā EO-80) ir Beļģijas viens no diviem pirmajiem Zemes mākslīgajiem pavadoņiem (otrs bija QB50p1). Tas ir Eiropas Komisijas finansētās Zemes apakšējās termosfēras izpētes programmas QB50 pavadoņu priekšgājējs. Ar to izmēģināja pretimplūstošās gāzes analizatoru FIPEX, kas tika uzstādīts vēlākos QB50 kosmiskajos aparātos. Projektu vada Beļģijas Fon Kārmāna institūts hidrodinamikai. QB50p2 orbītā palaists 2014. gada jūnijā. Kosmiskā aparāta struktūru izgatavoja un sistēmas integrēja Nīderlandes uzņēmums ISIS BV Fon Kārmāna institūta hidrodinamikai vadībā. Tas veidots pēc CubeSat 2U formas standarta ar masu aptuveni 2 kg. Pavadoņa primārais uzdevums bija izmēģināt QB50 projektam paredzētās sistēmas: FIPEX (Flux-Φ-Probe Experiment; izgatavots Drēzdenes universitātē, Vācijā) — pretimplūstošās gāzes analizators, kas spēj noteikt atomārā un molekulārā skābekļa raksturlielumus. INMS (izgatavots MSSL, Apvienotajā Karalistē) — jonu un neitrālais masas spektrometrs ADCS (izgatavots SSC, Apvienotajā Karalistē) — stāvokļa noteikšanas un kontroles sistēma Termopāra eksperiments (izgatavots Fon Kārmāna institūtā) pavadoņa kontroles programmatūra Quadpack — CubeSat pavadoņu izmešanas ierīce. Sekundārā krava bija radioamatieru retranslators ar 435/145 MHz FM raiduztvērēju un FX25 datu raidītāju. To piegādāja organizācija AMSAT-Francophone. Radioamatieru pavadoņa nosaukums ir EO 80 (European-OSCAR 80).